השתמש בנושא זה כדי ללמוד כיצד להוסיף אפקטי שמע לדף אינטרנט של Dreamweaver ולתבניות קובצי השמע הנתמכות.
ניתן להוסיף צליל לדף אינטרנט. ישנם מספר סוגים שונים של תבניות צליל וקובצי צליל, ביניהן ‎.wav‏, ‎.midi ו-‎.mp3 הגורמים שעליך לשקול לפני שתחליט באיזו תבנית ובאיזו שיטה להוסיף צליל, הם מטרת הצליל, קהל היעד שלך, גודל הקובץ, איכות הצליל והבדלים בין דפדפנים.
הטיפול בקובצי צליל שונה מאד ואינו אחיד בין דפדפנים שונים. ייתכן שתרצה להוסיף קובץ צליל לקובץ SWF ולאחר מכן להטביע את קובץ SWF על מנת לשפר את העקביות.
הרשימה הבאה מתארת את התבניות הנפוצות של קובצי צליל וכן חלק מהיתרונות והחסרונות של כל אחת מהתבניות בעיצוב אתרים.
תבנית זו מיועדת למוסיקה אינסטרומנטלית. דפדפנים רבים תומכים בקובצי MIDI ואינם דורשים תוסף. על אף שאיכות הצליל של קבצים אלה טובה מאד, היא עשויה להשתנות בהתאם לכרטיס הקול של המבקר באתר. קובץ MIDI קטן יכול להספיק לקטע צליל ארוך. לא ניתן להקליט קובצי MIDI, אלא יש ליצור אותם במחשב עם חומרה ותוכנה מיוחדים.
לקבצים אלה איכות צליל טובה ודפדפנים רבים תומכים בהם ואינם דורשים תוסף. באפשרותך להקליט קובצי WAV משלך מתוך תקליטור או קלטת, באמצעות מיקרופון וכן הלאה. עם זאת, לקבצים אלה יש נפח גדול, שמגביל מאד את אורך קטעי הצליל שבהם ניתן להשתמש בדפי אינטרנט.
לתבנית AIFF, כמו לתבנית WAV, יש איכות צליל טובה וניתן להפעילם ברוב הדפדפנים ללא תוסף; ניתן גם להקליט קובצי AIFF מתוך תקליטור או קלטת, באמצעות מיקרופון וכן הלאה. עם זאת, לקבצים אלה יש נפח גדול, שמגביל מאד את אורך קטעי הצליל שבהם ניתן להשתמש בדפי אינטרנט.
תבנית דחוסה שמקטינה משמעותית קובצי צליל. איכות הצליל היא טובה מאד: אם מקליטים ודוחסים קובץ mp3 כראוי, איכותו עשויה להשתוות לזו של תקליטור. טכנולוגיית mp3 מאפשרת "להזרים" את הקובץ כך שהמבקר באתר לא יצטרך להמתין עד שכל הקובץ ירד לפני השמעתו. עם זאת, נפח הקובץ גדול מזה של קובץ Real Audio, לכן הורדת שיר שלם עדיין עשויה לדרוש מעט זמן להורדה בחיבור מודם חיוג (בקו הטלפון) רגיל. להפעלת קובצי mp3, על המבקרים להוריד ולהתקין יישום או תוסף מסייע, כגון QuickTime, ‏Windows Media Player או RealPlayer.
לתבנית זו מידת דחיסה גדולה וגודל קובץ קטן מזה של mp3. ניתן להוריד קבצים של שירים שלמים בזמן סביר. מכיוון שניתן "להזרים" את הקבצים משרת אינטרנט רגיל, המבקרים יכולים להתחיל להאזין לצליל לפני שהורדת הקובץ הושלמה. על מנת להפעיל קבצים אלה, על המבקרים להוריד ולהתקין את היישום או התוסף המסייע RealPlayer.
תבנית זו, מפיתוחה של חברת Apple Computer, מיועדת לווידאו ולשמע. תוכנת QuickTime נכללת במערכות ההפעלה של Apple Macintosh והיא משמשת את רוב יישומי Macintosh המשתמשים בצליל, בווידאו או בהנפשה. גם מחשבי PC יכולים להשמיע ולהציג קבצים בתבנית QuickTime, אולם לשם כך יש להשתמש במנהל התקן מיוחד של QuickTime. תבנית QuickTime תומכת ברוב תבניות הקידוד, וביניהן Cinepak, ‏JPEG ו-MPEG.
בנוסף לתבניות הנפוצות שצוינו לעיל, ישנן תבניות רבות ושונות לקובצי וידאו ושמע, הזמינות לשימוש באינטרנט. אם תיתקל בתבנית מדיה שאינך מכיר, אתר את יוצר התבנית לקבלת מידע על אופן השימוש הטוב ביותר בתבנית.
קישור לקובץ שמע הוא דרך פשוטה ויעילה להוספת צליל לדף אינטרנט. שיטה זו להוספת קובצי צליל מאפשרת למבקרים לבחור האם ברצונם להאזין לקובץ, והופכת את הקובץ לזמין לקהל הרחב ביותר.
בחר בטקסט או בתמונה שברצונך שישמשו לקישור לקובץ השמע.
ב-Property inspector, לחץ על סמל התיקייה שליד תיבת הטקסט Link כדי לנווט לקובץ השמע או הקלד בתיבת הטקסט Link את הנתיב והשם של הקובץ.
הטבעת שמע מכלילה את הצליל ישירות בדף, אולם הצליל יושמע רק אם למבקרים באתר יש תוסף מתאים לקובץ הצליל שנבחר. הטבע קבצים, אם ברצונך להשתמש בצליל כמוסיקת רקע או אם ברצונך לשלוט על עוצמת הקול, על מראה הנגן בדף או על נקודות ההתחלה והסיום של קובץ הצליל.
בהכללת קובצי צליל בדפי האינטרנט שלך, שקול היטב את שימושם באתר שלך וכן כיצד המבקרים באתר ישתמשו במשאבי מדיה אלה. תמיד צרף פקד שיאפשר להפעיל או לבטל את השמעת הצליל, למקרה שהמשתמשים לא יירצו להאזין לתוכן השמע.
בקטגוריה HTML של החלונית Insert, בחר את הסמל Plugin מהתפריט הנפתח.
בחר Insert‏ > HTML‏ > Plugin.
נווט לקובץ השמע ולחץ על OK.
הזן את הרוחב והגובה בתיבות הטקסט המתאימות ב-Property inspector, או שנה את הגודל של מציין המיקום של התוסף בחלון Document.
ערכים אלה קובעים את הגודל שבו פקדי השמע יוצגו בדפדפן.